คะ อยากทราบว่า การกินยาคุมกำเนิดควรซื้อแบบเเผง28เม็ดก่อนหรือว่าต้องซื้อทั้ง28เม็ดแล้วก็21เม็ดคะ? ต้องกินเมื่อไหร่คะ?หลังจากมีไรกับเเฟนเมื่อคืน แล้วเลิกกินเมื่อไหร่คะ?ประจำเดือนยังจะมาปกติมั้ยคะ?
สวัสดีค่ะ ยาคุมกำเนิดแบบแผงรายเดือน 21 หรือ 28 เม็ดเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยถ้าเป็นแบบ 21 เม็ด กินเสร็จเว้น 7 วันแล้วกินแผงใหม่ ถ้าเป็นแบบ28 เม็ด 7 เม็ดสุดท้ายจะเป็นเม็ดแป้งกินกันลืม พอครบแผงก็ค่อยกินแผงใหม่ ประจำเดือนมักจะมาในช่วง 7 วันสุดท้ายที่เว้นยาหรือตอนที่กินเม็ดแป้งค่ะแต่ยาคุมกำเนิดแบบแผงจะไม่ป้องกันการมีเพศสัมพันธ์ที่เกิดก่อนจะกินยานะคะ ถ้ามีเพศสัมพันธ์ไปแล้ว จะป้องกัน อาจมีข้อบ่งชี้ในการใช้ยาคุมฉุกเฉิน และรอให้แน่ใจก่อนว่าไม่ตั้งครรภ์ ค่อยเริ่มกินยาคุมแบบแผงค่ะ